Hollódoktor

Gyógyfüvek és keverékek mesterei akik tudásukat mind a harchoz, mind a gyógyításhoz nagy hatékonysággal használják fel. Hátrányuk is ebben rejlik, intelligenciájukon kívül egyéb fegyverük igen jelentéktelen.

*"A hideg is kirázott, ahogy megláttam, mert tudtam, hogy szükségem van rá. Mégis eltűnődtem hogy mi a jobb, a füvei vagy a tüdővész."* - Günther Soltzbaum, inkvizítor

Faj: Ember

Használható fegyverek: Bot

## Tulajdonságok

**Páncélzat:** Könnyű

**Mágia:** gyenge

**Védekezés:** gyenge

**Támadás:** gyenge

**Sebesség:** közepes

## Képességek

**Név:** Aderlass / Érvágás

**Szint:** 1.

**Ár:** Hollódoktorok kezdéskor megkapják, 1000 váltó

**Leírás:** A Hollódoktorok jártasak valamennyire az emberi- és tündei anatómiában, amennyire az kötődik fő feladatukhoz. A következő támadásukkal egy verőeret támadnak meg, amivel siker esetén komoly károkat okozhatnak egy egyszerű emberi lényben. Vértek ellen nem hatásos.

**Név:** Punkt-Blank Vergiftung/ Közvetlen mérgezés

**Szint:** 1.

**Ár:** 1000 váltó

**Leírás:** A Hollódoktor botjának vége egy különleges üreggel van ellátva, amibe képes belecsatolni flaskáit. Ha kívánja, közvetlen közelről is lecsaphat vele ellenfelére, az elvétés lehetőségét kiküszöbölve.

**Név:** Erickstend Luft / Fojtólég

**Szint:** 2.

**Ár:** 1500 váltó

**Leírás:** A Hollódoktor szabadjára enged flaskájából egy folyékony anyagot, ami a levegővel érintkezve füstállagú, durva fojtó hatású gázként terjed tovább. Köhögést, hosszútávon akár eszméletvesztést, halált okoz. Terjedése igen lassú és folyamatosan kapcsolatban kell lennie a flaskában lévő anyaggal, különben a gáz eláll. Egyszerre öt flaska áll rendelkezésére.

**Név:** Grell Gas / Vakító gáz

**Szint:** 3.

**Ár:** 2000 váltó

**Leírás:** A Hollódoktor elhajít egy flaskát, ami eltörése után erős gázt párologtat ki magából. Az anyag irritálja a szemet, megnehezíti a látást. A gáz gyorsan terjed, de pár pillanat múlva terjedése abbamarad. Egyszerre öt flaska áll rendelkezésére.

**Név:** Waffe wechseln/ Fegyverváltás

**Szint:** 3.

**Ár:** 2000 váltó

**Leírás:** Kis kézművesmunka után (Ehhez nem kell kovács), immáron a Hollódoktor tőrje is rendelkezik egy olyan résszel a markolat végén, melynek a segítségével rácsatolható botja végén lévő bemélyedésbe. Az így készített tőrős bot funkció tekintetében lándzsaként használható. A fegyver megörökli a tőr és a bot hatásait egyesítés során.

**Név:** Heliung / Kúra

**Szint:** 4.

**Ár:** 2500 váltó

**Leírás:** A Hollódoktor alkalmazza az egyik kísérleti gyógyszerét; a legtöbb, maximum közepesen erősnek titulált mérget kimossa a szervezetből egy erőteljes gyomorrontás kíséretében. Némileg meggyorsítja a szervezet regenerálódó képességét is ideiglenesen.

**Név:** Wo Sterben gehen/ Ahol a Halál jár

**Szint:** 5.

**Ár:** 3000 váltó

**Leírás:** A Hollódoktornak mind híre mind tehetsége magasba szökkent; általánosságban az emberek mindenfele elkezdenek babonásan félni tőle, egyfajta sérthetetlenséget élvezve, ami természetesen nem garantált. A Fojtólég mostantól a bányaléghez hasonlóan könnyen gyúlékonnyá is válik, a Vakító gáz erős pedig a bőrt is erősen marja.

**Név:** Klebeschaum/ Ragasztó hab

**Szint:** 6.

**Ár:** 3500 váltó

**Leírás:** A Hollódoktor ellenfelének hajít egy flaskát, mely eltörése után erősen ragasztó hatású habot szór szét annak páncélján, az illesztéseket összefogva. Az anyag szinte azonnal megszilárdul. Idővel letörhető, de legalább egy percre megnehezíti a páncélosok mozgását.  Egyszerre három flaska áll rendelkezésére.

**Név:** Drall / Pörgető

**Szint:** 7.

**Ár:** 4000 váltó

**Leírás:** A Hollódoktor egyik főzete, ami befolyásolja az adrenalin-termelést, így a vérnyomást, így a teljesítményt is rövid távon, mesterségesen kitolva az elfogyasztó határait. Gyorsabb lesz és jobban fog reagálni, agya gyorsabban fog pörögni. Gyakori használata a test korai öregedését és legyengülését hozza magával. Gyengébb dózisban révedést, általánosan jó közérzetet okoz, ez hosszútávon erőteljes függést okozhat.  Egyszerre három flaska áll rendelkezésére.

**Név:** Stahl Schleim / Acélnyálka

**Szint:** 8.

**Ár:** 4500 váltó

**Leírás:** A Hollódoktor flaskájából egy ragadós, könnyen formálható anyagot önt ki; ereje megegyezik a jól megmunkált acéléval és pár pillanat alatt használhatóra szárad. Egyetlen hátránya hogy túl sokat nem tarthat magánál, így nagyobb képződményeket csak legfeljebb részlegesen tud létrehozni.  Egyszerre három flaska áll rendelkezésére.

**Név:** Wind Feuer / Tűzszél

**Szint:** 9.

**Ár:** 5000 váltó

**Leírás:** A Hollódoktor elhajít egy gyúlékony gázzal teli flaskát, melyből pár pillanatig gáz szivárog, ami a levegővel való keveredés után begyullad. A képesség egy lángfelhőt eredményez, ami így egy 15 méter sugarú kör területen forrón lángol, komoly sérüléseket képes okozni. Ez ellen még a Hollódoktor is csak részlegesen védett, használata csak végső esetben ajánlott. Egyszerre két ilyen flaska áll rendelkezésére.

**Név:** Engel küssen / Angyali csók

**Szint:** 10.

**Ár:** 6000 váltó

**Leírás:** A Hollódoktor használja a legerősebb italát, amit elfogyasztva az ember minden fertőzést (még a pestisből is!) deaktivál, és emberfeletti sebességre felgyorsítja a regenerációt. A sérült egyéntől onnantól magán áll képes e felépülni. Egyetlen hátránya, hogy nagyon kevés ember ismeri a receptet, és előállítása oly mértékben drága, hogy a Hollódoktor csak nagyon ritkán használhatja (Egy flaska). Természetesen nem azonnal működik, de hatása után a harc során kettővel megnöveli a karakter szintjét.

Vissza a kasztokhoz